b'\n_START_ARTICLE_\nMascot\n_START_SECTION_\nDirektionen og bestyrelsen\n_START_PARAGRAPH_\nDirektionen best\xc3\xa5r af seks medlemmer med Administrerende Direkt\xc3\xb8r Michael Grosb\xc3\xb8l i spidsen. _NEWLINE_Bestyrelsen best\xc3\xa5r af formand John Grosb\xc3\xb8l, Tove Grosb\xc3\xb8l, Michael Grosb\xc3\xb8l og Susie Grosb\xc3\xb8l.\n_START_SECTION_\nHistorie\n_START_PARAGRAPH_\nMascot blev stiftet af John Kj\xc3\xa6rgaard Grosb\xc3\xb8l i 1982 under navnet Scan Termo Konfektion Aps, der solgte vintert\xc3\xb8j. Der kom en lille bj\xc3\xb8rn i logoet, som skulle symbolisere slidstyrke og varme, og snart var MASCOT bedst kendt som \xe2\x80\x99den med bj\xc3\xb8rnen\xe2\x80\x99. I 1989 blev arbejdst\xc3\xb8jet lanceret. Navnet Mascot International A/S kom til i 1995.I perioden 1992-2002 ti-doblede Mascot sin oms\xc3\xa6tning til i alt 260,2 millioner kroner. I 2002 overtog s\xc3\xb8nnen Michael John Grosb\xc3\xb8l den daglige ledelse af selskabet fra faderen John, der i stedet blev bestyrelsesformand for Mascot International._NEWLINE_I 2003 havde virksomheden en oms\xc3\xa6tning p\xc3\xa5 286,8 millioner kroner, og var den 4. st\xc3\xb8rste producent af arbejdst\xc3\xb8j i Europa. Der var gennemsnitligt 152 ansatte i Danmark, og produkterne blev syet p\xc3\xa5 en r\xc3\xa6kke l\xc3\xb8nsystuer i Fjern\xc3\xb8sten._NEWLINE_I 2007 fik selskabet med sm\xc3\xa5 55 millioner kroner det st\xc3\xb8rste overskud i Mascots historie. I 2010 blev det resultat sl\xc3\xa5et, da overskudet f\xc3\xb8r skat kom lige over 55 millioner kroner. Siden er MASCOT v\xc3\xa6kstet yderligere, og i 2015 n\xc3\xa5ede oms\xc3\xa6tningen 678 millioner kroner, med et resultat f\xc3\xb8r skat p\xc3\xa5 83,6 millioner kr._NEWLINE_Virksomhedens milep\xc3\xa6le inden for de seneste \xc3\xa5r omfatter blandt andet etablering af en egen SA8000 certificeret fabrik i Vietnam i 2008 og ditto i Laos i 2013, samt k\xc3\xb8b af en st\xc3\xb8rre erhvervsgrund ved P\xc3\xa5rup, Danmark. Her bygges et nyt domicil, der samler MASCOTs danske aktiviteter. Det nye hoveds\xc3\xa6de forventes at st\xc3\xa5 f\xc3\xa6rdigt i 2017.'